ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003079

ขอให้แก้ไขปัญหาเหตุเดือดร้อนรำคาญจากสุนัข บริเวณอพาร์ทเม้นท์ ภายในซอยรามอินทรา 85  เขตคันนายาว จุดสังเกต เข้าไปในซอยรามอินทรา 85 เลยร้านสะดวกซื้อ(7-Eleven) ไปประมาณ 200-300 เมตร ลักษณะเป็นตึกหลากสีตั้งอยู่ทางซ้ายมือ เนื่องจากผู้ร้องแจ้งว่า เจ้าของอพาร์ทเม้นท์ฯ กับเจ้าของสุนัขเป็นบุคคลเดียวกัน (ทราบชื่อเล่น) เป็นบุคคลเพศหญิงโครงหน้าคล้ายคนจีน รูปร่างท้วม สีผิวขาว สูงประมาณ 160 เซนติเมตรกว่า ซึ่งได้เลี้ยงสุนัข(ไม่ระบุสายพันธุ์) แบบปล่อยปละละเลยจำนวนประมาณ 3-4 ตัว มีสีออกทอง เพศผู้ จำนวน 1ตัว สีดำเพศเมีย จำนวน 2 ตัว และสีออกเทา (ผู้ร้องคาดว่าเป็นเพศเมีย) จำนวน 1 ตัวโดยสุนัขได้สร้างความเดือดร้อนรำคาญส่งเสียงเห่าและมีพฤติกรรมเข้ามาทำร้ายร่างกายประชาชนที่สัญจรผ่านไปมาบริเวณพื้นที่ดังกล่าวอยู่บ่อยครั้ง ซึ่งก่อนหน้านี้(ไม่ระบุวันที่แน่ชัด) มีสุนัขเข้ามาทำร้ายร่างกายประชาชนจนได้รับบาดเจ็บ แต่เจ้าของสุนัขก็ไม่รับผิดชอบแต่อย่างใด ด้วยเหตุนี้ทำให้ผู้ร้องเกิดความหวาดกลัว เกรงว่าสุนัขฯนั้นจะไปทำร้ายร่างกายประชาชนอื่นอีก ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาหลายเดือน(ระบุตามผู้ร้องแจ้ง) จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อเป็นการบรรเทาความเดือดร้อนของประชาชนต่อไป

 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata